section_heading: Životopis
paragraph_text: Svjedočanstvo o smrti zabilježio je tadašnji dubravski župnik don Vide Maslać koji je u pismu dubrovačkom biskupu Vinku Čubraniću zapisao kratko sadržajno izvješće datirano ''Godine 1859. na svršetku mjeseca travnja''. Pismo je poslao i bogoslovu Lazaru Lazareviću u Rim s nakanom da ovo blistavo svjedočanstvo vjere dođe i do vatikanskih ureda i kardinala.